stanford-oval/wikipedia huggingface dataset:
อี ดง-อุก
รางวัลและการเสนอชื่อ

| ปี | รางวัล | ประเภท | ผลงานที่เสนอชื่อ | ผล | อ้างอิง |
| --- | --- | --- | --- | --- | --- |
| 1999 | V-NESS Model Awards | Grand Prize | — | ชนะ |  |
| 2001 | 9th Korean Most Popular Entertainment Awards | New Generation Actor | — | ชนะ |  |
| 2002 | 10th Korean Most Popular Entertainment Awards | Best New Actor (TV) | Loving You | ชนะ |  |
| 2003 | SBS Drama Awards | New Star Award | Land of Wine | ชนะ |  |
| 2003 | SBS Drama Awards | Best Supporting Actor | Land of Wine | เสนอชื่อเข้าชิง |  |
| 2007 | 1st Korea Movie Star Awards | Best New Actor | The Perfect Couple | เสนอชื่อเข้าชิง |  |
| 2009 | KBS Drama Awards | Excellence Award, Actor in a Miniseries | Partner | เสนอชื่อเข้าชิง |  |
| 2011 | 8th Cosmopolitan Beauty Awards in China | Most Attractive Actor in Asia | — | ชนะ |  |
| 2011 | 18th South Korea, Japan Culture Awards | Grand Prize, Cultural Diplomacy category | — | ชนะ |  |
| 2011 | SBS Drama Awards | Top 10 Stars | Scent of a Woman | ชนะ |  |
| 2011 | SBS Drama Awards | Top Excellence Award, Actor in a Weekend Drama | Scent of a Woman | ชนะ |  |
| 2012 | SBS Entertainment Awards | Best Newcomer, MC category | Strong Heart | ชนะ |  |
| 2012 | SBS Entertainment Awards | Best Couple Award with Shin Dong-yup | Strong Heart | ชนะ |  |
| 2012 | KBS Drama Awards | Excellence Award, Actor in a Miniseries | Wild Romance | เสนอชื่อเข้าชิง |  |
| 2013 | PC LADY & Tudou Fashion Awards | Asia Fashion Star Award | — | ชนะ |  |
| 2013 | KBS Drama Awards | Excellence Award, Actor in a Mid-length Drama | The Fugitive of Joseon | เสนอชื่อเข้าชิง |  |
| 2014 | 9th Asia Model Festival Awards | Fashionista Award | — | ชนะ |  |
| 2014 | 3rd APAN Star Awards | Top Excellence Award, Actor in a Serial Drama | Hotel King | เสนอชื่อเข้าชิง |  |
| 2014 | MBC Drama Awards | Top Excellence Award, Actor in a Special Project Drama | Hotel King | เสนอชื่อเข้าชิง |  |
| 2017 | 5th Annual DramaFever Awards | Best Supporting Actor | Guardian: The Lonely and Great God | ชนะ |  |
| 2017 | 10th Korea Drama Awards | Top Excellence Award, Actor | Guardian: The Lonely and Great God | เสนอชื่อเข้าชิง |  |
| 2017 | 3rd Fashionista Awards | Global Icon | — | เสนอชื่อเข้าชิง |  |
| 2018 | 6th APAN Star Awards | Top Excellence Award, Actor in a Miniseries | Life | เสนอชื่อเข้าชิง |  |
| 2018 | 6th APAN Star Awards | K-Star Award | Life | เสนอชื่อเข้าชิง |  |
| 2018 | Korea Fashion Photographers Association | Photogenic Award of the year | — | ชนะ |  |
| 2018 | 13th Annual Soompi Awards | Best Supporting Actor | Guardian: The Lonely and Great God | ชนะ |  |
| 2019 | OCN Awards | "Dangerously Attractive Character" Award | Hell Is Other People | ชนะ |  |
| 2021 | Korea First Brand Awards | Best Actor | — | ชนะ |  |
| 2021 | I-Magazine Fashion Face Award | Asian Male | — | ชนะ |  |
แหล่งข้อมูลอื่น

เว็บไซต์ทางการ (ในภาษาเกาหลี)
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  สหรัฐ  เกาหลี
อีซูซุ อาสก้า

| อีซูซุ อาสก้า |
| --- | --- |

ภาพรวม
บริษัทผู้ผลิต: อีซูซุ
เริ่มผลิตเมื่อ: พ.ศ. 2526 - 2545
ตัวถังและช่วงล่าง
ประเภท: รถยนต์นั่งขนาดกลาง (Mid-Size Car)
รูปแบบตัวถัง: ซีดาน 4 ประตู
รุ่นที่คล้ายกัน: โตโยต้า โคโรน่า/คัมรี่ ฮอนด้า แอคคอร์ด นิสสัน เซฟิโร่/เทียน่า มิตซูบิชิ กาแลนต์ มาสด้า 626/6 ซูบารุ เลกาซี ซูซูกิ คิซาชิ ฮุนได โซนาต้า/ไอ40 เกีย ออพติมา แดวู เอสเปอโร/เลกันซา/แม็กนัส/ทอสก้า เปอโยต์ 405/406/407/508 ซีตรอง BX/ซองเทีย/C5/DS5 วอกซ์ฮอลล์ คาวาเลียร์ โฟล์กสวาเกน พัสสาท สโกด้า ซูเพิร์บ ฟอร์ด มอนดิโอ/ทอรัส เชฟโรเลต มาลีบู โอเปิล เวคตร้า/ซิกนัม/อินซิกเนีย โฮลเดน คอมมอเดอร์ วอลโว่ S60
ระบบส่งกำลัง
เครื่องยนต์: 1.8 และ 2.0 ลิตร I4
ระยะเหตุการณ์
รุ่นก่อนหน้า: อีซูซุ ฟลอเรี่ยน
รุ่นต่อไป: ไม่มี
อีซูซุ อาสก้า (อังกฤษ: Isuzu Aska) เป็นรถยนต์นั่งขนาดกลาง (Mid-Size Car) ที่ผลิตโดยอีซูซุ เริ่มการผลิตในปี พ.ศ. 2526 โดยใช้แพลตฟอร์มร่วมกับซูบารุ เลกาซี และฮอนด้า แอคคอร์ดตามลำดับ ออกมาเพื่อทดแทนอีซูซุ ฟลอเรี่ยน (อังกฤษ: Isuzu Florian) ที่ยุติการผลิตไปเมื่อปี พ.ศ. 2526 และอาสก้าได้เลิกผลิตและวางจำหน่ายเมื่อปี พ.ศ. 2545 โดยไม่มีรถรุ่นใหม่เข้ามาทดแทน เนื่องจากอีซูซุเลิกทำตลาดรถยนต์นั่งอย่างถาวรแล้ว โดยเลิกผลิตรถยนต์นั่งด้วยตนเองตั้งแต่ปี พ.ศ. 2535 เนื่องจากการขาดทุนสะสมต่อเนื่อง และหลังจากนั้นก็มีการพึ่งพาฮอนด้าให้ผลิตรถยนต์นั่งขายมาโดยตลอด และอีซูซุก็ได้ส่งรถเอนกประสงค์และรถกระบะไปให้ฮอนด้าขายเช่นเดียวกัน จนในปัจจุบัน ความร่วมมือระหว่างอีซูซุกับฮอนด้าได้สิ้นสุดลงแล้ว
รุ่นที่ 1 (พ.ศ. 2526-2532)

อีซูซุ อาสก้า รุ่นที่ 1 เริ่มผลิตเมื่อปี พ.ศ. 2526 ใช้แพลตฟอร์มร่วมกับ GM (แบบ J-Car) มีตัวถังแบบเดียวคือซีดาน 4 ประตูเท่านั้น (เนื่องจากรุ่นเก่าฟลอเรี่ยน เคยทำตัวถังสเตชันวากอนออกมาแล้วขายไม่ดี) ใช้ระบบขับเคลื่อนล้อหน้า มีเครื่องยนต์เบนซิน 1.8 และ 2.0 ลิตร และมีรุ่นเทอร์โบในรุ่น 2.0 ลิตรด้วย และเครื่องยนต์ดีเซล 2.0 ลิตร ระบบเกียร์เป็นเกียร์ธรรมดา 4 และ 5 สปีด เกียร์อัตโนมัติ 3 สปีด และเกียร์กึ่งอัตโนมัติ 3 สปีด
ในช่วงแรก อาสก้าวางจำหน่ายโดยใช้ชื่อ อีซูซุ ฟลอเรี่ยน อาสก้า ต่อมาจึงได้เปลี่ยนชื่อให้สั้นลง เป็น อีซูซุ อาสก้า และเป็นอาสก้ารุ่นเดียวที่พัฒนาเอง ร่วมกับเจนเนอรัล มอเตอร์ส
ในประเทศไทย บริษัท ตรีเพชรอีซูซุเซลส์ จำกัด เคยนำอาสก้าเข้ามาจำหน่ายในประเทศไทย เมื่อเดือนมิถุนายนปี พ.ศ. 2527 โดยเปิดตัวที่เซ็นทรัลพลาซา ลาดพร้าว (โรงแรมไฮแอท เซ็นทรัลพลาซา ซึ่งปัจจุบันคือ โรงแรมเซ็นทาราแกรนด์ แอท เซ็นทรัลพลาซา ลาดพร้าว) และในภาพยนตร์โฆษณาของอาสก้าในประเทศไทยก็ถ่ายทำที่เซ็นทรัลพลาซา ลาดพร้าวเช่นกัน แต่เป็นตึกโรงแรม ไม่ใช่ห้าง มี 2 รุ่นคือ LT 1.8 ลิตร และ LX 2.0 ลิตร และปรับโฉม Minorchange เมื่อปี พ.ศ. 2529 ก่อนจะเลิกจำหน่ายในปี พ.ศ. 2531 เนื่องจากการแข่งขันในตลาดรถยนต์นั่งสูงขึ้นเรื่อยๆ การนำเทคโนโลยีใหม่ๆ จากญี่ปุ่นมาจำหน่ายทำให้ต้นทุนสูงขึ้น อีซูซุเองก็ไม่สามารถยืนหยัดในการแข่งขันได้ง่ายๆ โดยรถรุ่นนี้ในสมัยนั้นพอจะขายได้ และมีกลุ่มลูกค้าที่อยากได้อยู่
รุ่นที่ 2 (พ.ศ. 2533-2536)

อีซูซุ อาสก้า รุ่นที่ 2 เริ่มผลิตเมื่อปี พ.ศ. 2533 โดยรุ่นนี้ทางอีซูซุได้สั่งซื้อซูบารุ เลกาซี มาจำหน่ายในยี่ห้อของตัวเอง ใช้ระบบขับเคลื่อนล้อหน้า และระบบขับเคลื่อนสี่ล้อ เนื่องจากผลิตร่วมกับซูบารุ เลกาซี ซึ่งใช้ระบบขับเคลื่อนสี่ล้ออยู่แล้ว มีเครื่องยนต์ 1.8 และ 2.0 ลิตร โดยที่ไม่มีรุ่นเทอร์โบแต่อย่างใด ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด
อย่างไรก็ตาม ในปี พ.ศ. 2534 เป็นปีที่ประเทศญี่ปุ่นประสบปัญหาเศรษฐกิจ ทำให้ยอดขายรถยนต์ต่ำลง อีซูซุที่มีรายได้จากการขายรถยนต์นั่งเพียง 10% และมีส่วนแบ่งการตลาดน้อยมาก อาสก้ารุ่นที่ 2 ก็ไม่ประสบความสำเร็จ ก็เริ่มถอดใจกับตลาดรถยนต์นั่ง จนมีข่าวลือจากสื่อมวลชนด้านอุตสาหกรรมยานยนต์ว่าอีซูซุกำลังตัดสินใจเลิกผลิตรถยนต์นั่ง แล้วในที่สุดอีซูซุก็ทำเช่นนั้นจริงๆ ในเดือนกรกฎาคม ปี พ.ศ. 2535 โดยอีซูซุประกาศถอนตัวจากการแข่งขันในตลาดรถยนต์นั่ง เพื่อไปทุ่มเทให้กับตลาดที่ตนเองถนัดและประสบความสำเร็จคือ ตลาดรถกระบะ รถเอนกประสงค์ รถบรรทุก รถบัส และการผลิตเครื่องยนต์ดีเซลอันเป็นงานที่สร้างกำไรให้พวกเขามากกว่า
นับเป็นการปิดตำนานอีซูซุในฐานะผู้ผลิตรถยนต์นั่งอย่างน่าเสียดาย เพราะในตลาดโลกอีซูซุไม่ประสบความสำเร็จเท่าที่ควร จนไม่คุ้มทุนที่จะพัฒนารถยนต์นั่งส่วนบุคคลอีกต่อไป
รุ่นที่ 3 (พ.ศ. 2537-2540)

อีซูซุ อาสก้า รุ่นที่ 3 เริ่มผลิตเมื่อปี พ.ศ. 2537 ใช้ระบบขับเคลื่อนล้อหน้า มีเครื่องยนต์ 2.0 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด ความยาว 4,675 มม. ความกว้าง 1,760 มม. ความสูง 1,410 มม.
อาสก้ารุ่นนี้เป็นอาสก้ารุ่นแรกที่ทางฮอนด้าผลิตให้ เป็น 1 ในโครงการความร่วมมือระหว่างอีซูซุกับฮอนด้า เนื่องจากอีซูซุจำเป็นต้องรักษาฐานลูกค้ารถยนต์นั่งของตนเองไว้อยู่ ในขณะเดียวกันฮอนด้าก็คิดได้แล้วว่าตนเองต้องขยายไลน์รถยนต์ออกจากรถยนต์นั่งได้แล้ว ทั้งตลาด MPV ซึ่งฮอนด้าเปิดตัวฮอนด้า โอดิสซีย์ในปี พ.ศ. 2537 แต่สำหรับตลาด SUV ที่ในยุคนั้นคนนิยมใช้รถ SUV ที่สร้างขึ้นบนพิ้นฐานของรถกระบะ ฮอนด้ากลับไม่มีแผนพัฒนารถกระบะขนาดกลางที่ประเทศไทยนิยม ดังนั้นพวกเขาจึงต้องพัฒนา SUV จากพื้นฐานของรถเก๋งไปก่อน ในระหว่างการพัฒนา อีซูซุตัดสินใจส่งรถ SUV ให้กับฮอนด้าในตลาดญี่ปุ่น และรถกระบะในตลาดไทย ส่วนฮอนด้าก็ส่งรถเก๋งและรถ MPV ให้อีซูซุในตลาดญี่ปุ่นและไทย
รุ่นที่ 4 (พ.ศ. 2541-2545)

อีซูซุ อาสก้า รุ่นที่ 4 เริ่มผลิตเมื่อปี พ.ศ. 2541 ใช้ระบบขับเคลื่อนล้อหน้า เครื่องยนต์ 1.8 และ 2.0 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด ความยาว 4,635 มม. ความกว้าง 1,695 มม. ความสูง 1,420 มม. และเลิกผลิตไปเมื่อปี พ.ศ. 2545 โดยที่ไม่มีรถรุ่นใหม่เข้ามาผลิตและจำหน่ายต่อ ถือเป็นการปิดตำนานรถยนต์นั่งของอีซูซุตั้งแต่บัดนั้น และแน่นอนแล้วว่าอีซูซุจะไม่มีการกลับมาผลิตรถยนต์นั่งจำหน่ายอีกต่อไป คงเหลือแต่การผลิตรถยนต์เพื่อการพาณิชย์และการผลิตเครื่องยนต์ดีเซลเพื่อป้อนผู้ผลิตรายอื่นๆ โดยเฉพาะ GM เท่านั้น
อีซูซุ อาสก้า รุ่นที่ 1
อีซูซุ อาสก้า รุ่นที่ 2
อีซูซุ อาสก้า รุ่นที่ 3
อีซูซุ อาสก้า รุ่นที่ 4
อิสยาห์ 11

บทที่ 11 ของหนังสืออิสยาห์ในคัมภีร์ฮีบรู
| อิสยาห์ 11 |
| --- | --- |
← อิสยาห์ 10อิสยาห์ 12 →
ม้วนหนังสืออิสยาห์ ม้วนคัมภีร์ไบเบิลที่พบที่คุมรานตั้งแต่ศตวรรษที่ 2 ก่อนคริสตกาลที่เก็บรักษาอย่างดีที่สุด มีทุกวรรคของบทนี้
หนังสือ: หนังสืออิสยาห์
ภาคในคัมภีร์ฮีบรู: เนวีอีม
ลำดับในภาคของคัมภีร์ฮีบรู: 5
หมวดหมู่: ผู้เผยพระวจนะยุคหลัง
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 23
อิสยาห์ 11 (อังกฤษ: Isaiah 11) เป็นบทที่ 11 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ บทที่ 11 ของหนังสืออิสยาห์สามารถแบ่งได้เป็นสองส่วนหลักคือวรรค 1–9 และวรรค 11–16 โดยมีวรรค 10 เป็นข้อความเชื่อมโยงระหว่างทั้งสองส่วน คัมภีร์ไบเบิลฉบับนิวอินเตอร์เนชันแนลเรียกชื่อบทนี้ว่า "กิ่งจากเจสซี" (The Branch from Jesse)
ต้นฉบับ

บทนี้เดิมเขียนด้วยภาษาฮีบรู บทแบ่งออกเป็น 16 วรรค
ต้นฉบับ > พยานต้นฉบับ

บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่::
1QIsaa: สมบูรณ์
4QIsaa (4Q55): วรรคที่หลงเหลือ: 12-15
4QIsab (4Q56): วรรคที่หลงเหลือ: 7-9
4QIsac (4Q57): วรรคที่หลงเหลือ: 4-11
4QIsal (4Q65): วรรคที่หลงเหลือ: 14-15
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B;  {\mathfrak {G}}B; ศตวรรษที่ 4) ฉบับซีนาย (Codex Sinaiticus; S; BHK:  {\mathfrak {G}}S; ศตวรรษที่ 4) ฉบับอะเล็กซานเดรีย (Codex Alexandrinus; A;  {\mathfrak {G}}A; ศตวรรษที่ 5) และฉบับมาร์ชาล (Codex Marchalianus; Q;  {\mathfrak {G}}Q; ศตวรรษที่ 6)
การปกครองอันชอบธรรมของกิ่ง (11:1–9)

ส่วนนี้เกี่ยวข้องการความต่อเนื่องอย่างไม่แตกหักระหว่างราชวงศ์ของดาวิดกับกษัตริย์เมสสิยาห์ที่จะเสด็จมา แม้ว่าราชวงศ์ดาวิดจะ 'ถูกตัดจนเหลือเพียงตอไม้' เนื่องจากความเย่อหยิ่งและความไม่ซื่อสัตย์ของราชวงศ์
การปกครองอันชอบธรรมของกิ่ง (11:1–9) > วรรค 1

การอ้างอิงข้าม: อิสยาห์ 11:10
"หน่อ" (חטר khoṭır; หรือ "ไม้เรียว" ใน สุภาษิต 14:3 ): หรือ "กิ่ง" (צמח tsemach) ใน อิสยาห์ 4:2 คำเหล่านี้่ "เป็นคำที่มุ่งหมายถึงพระเมสสิยาห์"
"เจสซี": บิดาของกษัตริย์ดาวิด (1 ซามูเอล 16:1-20) การเรียกด้วยชื่อนี้เป็นการยืนยันถึงความต่อเนื่องของเชื้อสายพระเมสสิยาห์ แต่ก็เป็นสิ่งเตือนความจำถึงจุดเริ่มต้นอันต่ำต้อยของดาวิดและการทรงเลือกของพระเจ้า แทนที่จะเป็นการอ้างความเป็นราชวงศ์และความทรนงของมนุษย์ (2 ซามูเอล 7)
"กิ่ง" (נצר nêtser: "คำที่มุ่งหมายถึงพระเมสสิยาห์" คำนี้ในภาษาฮีบรูปรากฏ 4 ครั้งในคัมภีร์ฮีบรูรวมถึงวรรคนี้
การปกครองอันชอบธรรมของกิ่ง (11:1–9) > วรรค 3-4

"ความชื่นชอบของท่านคือความยำเกรงพระยาห์เวห์" (พระคริสตธรรมคัมภีร์ ฉบับมาตรฐาน): หรือ "และเขาผู้นั้นจะปีติยินดีในความยำเกรงองค์พระผู้เป็นเจ้า" (พระคริสตธรรมคัมภีร์ ฉบับอมตธรรมร่วมสมัย) แปลจากภาษาฮีบรู: והריחו ביראת יהוה, wa-hă-rî-khōw bə-yir-’aṯ Yah-weh
การปกครองอันชอบธรรมของกิ่ง (11:1–9) > วรรค 6

การอ้างอิงข้าม: อิสยาห์ 65:25
การปกครองอันชอบธรรมของกิ่ง (11:1–9) > วรรค 9

ข้อความในวรรคนี้ได้รับการสะท้อนถึงในบทที่ 65
อิสราเอลได้คืนมาและกลับมารวมกันอีกครั้ง (11:10–16) > วรรค 10

การอ้างอิงข้าม: (a) อิสยาห์ 11:1
(b) อิสยาห์ 2:3; อิสยาห์ 43:6; อิสยาห์ 49:22; อิสยาห์ 60:3; อิสยาห์ 66:12
อ้างถึงโดยเปาโลอัครทูตในโรม 15:12
ดูเพิ่ม

คูช
เจสซี
ชินาร์
ต้นไม้ของเจสซี
พระเมสสิยาห์ในศาสนายูดาห์
โมอับ
ยูดาห์
ฟีลิสเตีย
ยูเฟรติส
ศาสนาคริสต์และศาสนายูดาห์
อัมโมน
อัสซีเรีย
อียิปต์
เอโดม
เอธิโอเปีย
เอฟราอิม
เอลาม
ฮามัท
ส่วนในคัมภีร์ไบเบิลที่เกี่ยวข้อง: อิสยาห์ 4, อิสยาห์ 6, อิสยาห์ 9, อิสยาห์ 53, เยเรมีย์ 23, เศคาริยาห์ 3, เศคาริยาห์ 6, มัทธิว 2, โรม 5, โรม 15, วิวรณ์ 5, วิวรณ์ 22
บรรณานุกรม

Childs, Brevard S. (2001). Isaiah. The Old Testament library. Westminster John Knox Press. ISBN 9780664221430.
Coggins, R (2007). "22. Isaiah".  ใน Barton, John; Muddiman, John (บ.ก.). The Oxford Bible Commentary (first (paperback) ed.). Oxford University Press. pp. 433–486. ISBN 978-0199277186. สืบค้นเมื่อ February 6, 2019.
Coogan, Michael David (2007).  Coogan, Michael David; Brettler, Marc Zvi; Newsom, Carol Ann; Perkins, Pheme (บ.ก.). The New Oxford Annotated Bible with the Apocryphal/Deuterocanonical Books: New Revised Standard Version, Issue 48 (Augmented 3rd ed.). Oxford University Press. ISBN 9780195288810.
Ulrich, Eugene, บ.ก. (2010). The Biblical Qumran Scrolls: Transcriptions and Textual Variants. Brill.
Würthwein, Ernst (1995). The Text of the Old Testament. แปลโดย Rhodes, Erroll F. Grand Rapids, MI: Wm. B. Eerdmans. ISBN 0-8028-0788-7. สืบค้นเมื่อ January 26, 2019.
แหล่งข้อมูลอื่น > ศาสนายูดาห์

Isaiah 11: Hebrew with Parallel English
แหล่งข้อมูลอื่น > ศาสนาคริสต์

Isaiah 11 English Translation with Parallel Latin Vulgate เก็บถาวร 2020-09-19 ที่ เวย์แบ็กแมชชีน
อิสยาห์ 11. ยูเวอร์ชัน
"A world in perplexity" โดย Arthur Grosvenor Daniells (ค.ศ. 1918)
อิสยาห์ 8

บทที่ 8 ของหนังสืออิสยาห์ในคัมภีร์ฮีบรู
| อิสยาห์ 8 |
| --- | --- |
← อิสยาห์ 7อิสยาห์ 9 →
ม้วนหนังสืออิสยาห์ ม้วนคัมภีร์ไบเบิลที่พบที่คุมรานตั้งแต่ศตวรรษที่ 2 ก่อนคริสตกาลที่เก็บรักษาอย่างดีที่สุด มีทุกวรรคของบทนี้
หนังสือ: หนังสืออิสยาห์
ภาคในคัมภีร์ฮีบรู: เนวีอีม
ลำดับในภาคของคัมภีร์ฮีบรู: 5
หมวดหมู่: ผู้เผยพระวจนะยุคหลัง
ภาคในคัมภีร์ไบเบิลคริสต์: พันธสัญญาเดิม
ลำดับในภาคของคัมภีร์ไบเบิลคริสต์: 23
อิสยาห์ 8 (อังกฤษ: Isaiah 8) เป็นบทที่ 8 ของหนังสืออิสยาห์ในคัมภีร์ฮีบรูหรือพันธสัญญาเดิมในคัมภีร์ไบเบิลของศาสนาคริสต์ หนังสืออิสยาห์ประกอบด้วยเนื้อหาคำเผยพระวจนะซึ่งถือกันว่าเป็นผลงานของผู้เผยพระวจนะอิสยาห์ และเป็นหนังสือเล่มหนึ่งในหมวดหนังสือผู้เผยพระวจนะ
ต้นฉบับ

บทนี้เดิมเขียนด้วยภาษาฮีบรู บทแบ่งออกเป็น 22 วรรค ในฉบับแปลหลายฉบับ แต่ในต้นฉบับภาษาฮีบรูและฉบับแปลภาษาอังกฤษบางฉบับ อิสยาห์ 9:1 ปรากฏในฐานะวรรค 8:23
ต้นฉบับ > พยานต้นฉบับ

บางสำเนาต้นฉบับในยุคต้นที่มีข้อความของบทนี้เป็นภาษาฮีบรูมีลักษณะเป็นต้นฉบับเมโซเรติก (Masoretic Text) ได้แก่ ฉบับไคโร (Codex Cairensis; ค.ศ. 895) หนังสือผู้เผยพระวจนะฉบับปีเตอส์เบิร์ก (Petersburg Codex of the Prophets; ค.ศ. 916) ฉบับอะเลปโป (Aleppo Codex; ศตวรรษที่ 10) และฉบับเลนินกราด (Leningrad Codex; ค.ศ. 1008)
ชิ้นส่วนที่มีข้อความบางส่วนของบทนี้ในภาษาฮีบรูถูกพบในม้วนหนังสือเดดซี (ศตวรรษที่ 3 ก่อนคริสตกาลหรือหลังจากนั้น) ได้แก่:
1QIsaa: สมบูรณ์
1QIsab: วรรคที่หลงเหลือ: 1, 8-12
4QIsae (4Q59): วรรคที่หลงเหลือ: 2‑14
4QIsaf (4Q60): วรรคที่หลงเหลือ: 1, 4‑11
4QIsah (4Q62): วรรคที่หลงเหลือ: 11‑14
ยังมีฉบับแปลเป็นภาษากรีกคอยนีที่รู้จักในชื่อเซปทัวจินต์ (ทำขึ้นในช่วงไม่กี่ศตวรรษสุดท้ายก่อนคริสตกาล) บางสำเนาต้นฉบับที่หลงเหลือในเซปทัวจินต์ ได้แก่ ฉบับวาติกัน (Codex Vaticanus; B;  {\mathfrak {G}}B; ศตวรรษที่ 4) ฉบับซีนาย (Codex Sinaiticus; S; BHK:  {\mathfrak {G}}S; ศตวรรษที่ 4) ฉบับอะเล็กซานเดรีย (Codex Alexandrinus; A;  {\mathfrak {G}}A; ศตวรรษที่ 5) และฉบับมาร์ชาล (Codex Marchalianus; Q;  {\mathfrak {G}}Q; ศตวรรษที่ 6)
หมายสำคัญแห่งมาเฮร์-ชาลาล-หัช-บัส (8:1–4)

เนื่องจากหมายสำคัญแห่งอิมมานูเอล (อิสยาห์ 7:14-17) มุ่งหมายถึงเวลาที่ยังไม่เปิดเผยในอนาคต จึงมีอีกหมายสำคัญหนึ่งที่พระเจ้าประทานเพื่อมุ่งหมายถึงช่วงเวลาร่วมสมัย ในรูปของเด็กที่เกิดอย่างธรรมดาและมีชื่อที่จะเป็นเป็นประจักษ์พยาน (เทียบกับอิสยาห์ 8:18 ) ถึงคำเผยพระวจนะทั้งในเรื่องเกี่ยวกับ 'ศัตรูที่ประตูเมือง' (วรรค 4; เทียบกับอิสยาห์ 7:16 ) และในเรื่องเกี่ยวกับเหยื่อรายต่อไปของอัสซีเรีย ซึ่งก็คือยูดาห์ (อิสยาห์ 7:17 )
หมายสำคัญแห่งมาเฮร์-ชาลาล-หัช-บัส (8:1–4) > วรรค 1

บทความหลัก: มาเฮร์-ชาลาล-หัช-บัส
"มาเฮร์-ชาลาล-หัช-บัส": มีความหมายว่า "ของที่ถูกริบอย่างรวดเร็ว"
หมายสำคัญแห่งมาเฮร์-ชาลาล-หัช-บัส (8:1–4) > วรรค 3

บทความหลัก: มาเฮร์-ชาลาล-หัช-บัส
พระเจ้าทรงเป็นที่ลี้ภัยของเราหรือทรงนำการทำลายมาสู่เรา (8:9–15) > วรรค 14

การอ้างอิงข้าม: อิสยาห์ 28:16
อ้างถึงในโรม 9:33; 1 เปโตร 2:7–8
กล่าวเป็นนัยถึงในลูกา 20:18a
พระเจ้าทรงเป็นที่ลี้ภัยของเราหรือทรงนำการทำลายมาสู่เรา (8:9–15) > วรรค 15

กล่าวเป็นนัยถึงในลูกา 20:18a; 1 เปโตร 2:8.
ดูเพิ่ม

ชิโลอาห์
เปคาห์ กษัตริย์แห่งอิสราเอล
พระเมสสิยาห์ในศาสนายูดาห์
แม่น้ำยูเฟรติส
เรซีน กษัตริย์แห่งอารัม
อัสซีเรีย
อิมมานูเอล
ส่วนในคัมภีร์ไบเบิลที่เกี่ยวข้อง: อิสยาห์ 7, อิสยาห์ 9, อิสยาห์ 28, มัทธิว 1, ยอห์น 9, โรม 9
บรรณานุกรม

Coggins, R. (2007). "22. Isaiah".  ใน Barton, John; Muddiman, John (บ.ก.). The Oxford Bible Commentary (first (paperback) ed.). Oxford University Press. pp. 433–486. ISBN 978-0199277186. สืบค้นเมื่อ February 6, 2019.
Motyer, J. Alec (2015). The Prophecy of Isaiah: An Introduction & Commentary. InterVarsity Press. ISBN 9780830895243.
Kidner, Derek (1994). "Isaiah".  ใน Carson, D. A.; France, R. T.; Motyer, J. A.; Wenham, G. J. (บ.ก.). New Bible Commentary: 21st Century Edition (4, illustrated, reprint, revised ed.). Inter-Varsity Press. pp. 629–670. ISBN 9780851106489.
Würthwein, Ernst (1995). The Text of the Old Testament. แปลโดย Rhodes, Erroll F. Grand Rapids, MI: Wm. B. Eerdmans. ISBN 0-8028-0788-7. สืบค้นเมื่อ January 26, 2019.
แหล่งข้อมูลอื่น > ศาสนายูดาห์

Isaiah 8: Hebrew with Parallel English เก็บถาวร 2016-12-21 ที่ เวย์แบ็กแมชชีน
แหล่งข้อมูลอื่น > ศาสนาคริสต์

Isaiah 8 English Translation with Parallel Latin Vulgate[ลิงก์เสีย]
อิสยาห์ 8. ยูเวอร์ชัน
อีลิง

บทความนี้เกี่ยวกับย่านในลอนดอน สำหรับเขตการปกครองท้องถิ่นที่มีอีลิงเป็นศูนย์กลาง ดูที่ ลอนดอนโบโรออฟอีลิง
ที่ตั้งถิ่นฐานของมนุษย์ในอังกฤษ
| อีลิง |
| --- | --- |
 อีลิงทาวน์ฮอลล์
อีลิงที่ตั้งในเกรเทอร์ลอนดอน
ประชากร: 85,014 (2011 Census)
โอเอสกริด: TQ175805
• ชาริงครอสส์: 7.5 ไมล์ (12.1 กิโลเมตร) E
ลอนดอนโบโร: อีลิง
เซเรมอเนียลเคาน์ที: เกรเทอร์ลอนดอน
ภูมิภาค: ลอนดอน
ประเทศ: อังกฤษ
รัฐเอกราช: สหราชอาณาจักร
โพสท์ทาวน์: LONDON
เขตรหัสไปรษณีย์: W5, W13
เขตรหัสไปรษณีย์: NW10
รหัสโทรศัพท์: 020

ตำรวจ: เมทรอพอลิเทิน
ดับเพลิง: ลอนดอน
รถพยาบาล: ลอนดอน
 
รัฐสภาสหราชอาณาจักร: อีลิงนอร์ธ อีลิง, เซาธอลล์ อีลิงเซนทรอลและแอคเทิน
สภาลอนดอน: อีลิง และ ฮิลลิงดัน
 รายชื่อสถานที่ สหราชอาณาจักร ประเทศอังกฤษ ลอนดอน 51°31′03″N 0°17′56″W﻿ / ﻿51.5175°N 0.2988°W﻿ / 51.5175; -0.2988
อีลิง (อังกฤษ: Ealing; /ˈiːlɪŋ/) เป็นย่านในลอนดอนตะวันตก ประเทศอังกฤษ ตั้งอยู่ราว 7.5 ไมล์ (12.1 กิโลเมตร) ทางตะวันตกของชาริงครอสส์ และเป็นหนึ่งในทาวน์หลักเจ็ดทาวน์ของลอนดอนโบโรออฟอีลิง (ที่เหลือคือ แอคเทิน, กรีนฟอร์ด, ฮันเวลล์, นอร์ธอลท์, เพริเวล และ เซาธอลล์) รหัสไปรษณีย์ของอีลิงคือ W5 ถึง W13 และเป็นศูนย์กลางการบริหารของโบโร และมีรายชื่อเป็นจุดนครหลักในผังเมืองลอนดอน
อีลิงตั้งอยู่ในอดีตเคาน์ทีมิดเดิลเซกซ์ และเคยเป็นหมู่บ้านชนบทภายใต้เขตศาสนจักรอีลิงจนถึงศตวรรษที่ 19 ถึง 20 ที่ซึ่งเกิดการชยายตัวออกของนครลอนดอนอย่างมาก นับตั้งแต่ 1902 เป็นต้นมา อีลิงเป็นที่รู้จักในชื่อ "Queen of the Suburbs" (ราชินีแห่งย่านชานเมืองทั้งปวง) ด้วยภูมิทัศน์ของเมืองที่เป็นเมืองสีเขียว และด้วยที่ตั้งที่อยู่กึ่งกลางระหว่างเมืองกับชนบท
อีซูซุมอเตอร์ (ประเทศไทย)

| --- | --- |

ประเภท: บริษัทสาขา
อุตสาหกรรม: การผลิต
ก่อตั้ง: พ.ศ. 2509; 59 ปีก่อน
สำนักงานใหญ่: ตำบลสำโรงใต้ อำเภอพระประแดง จังหวัดสมุทรปราการ ประเทศไทย
ผลิตภัณฑ์: รถเพื่อการพาณิชย์ รถกระบะ รถบรรทุก และแชสซีส์รถบัส
เจ้าของ: อีซูซุ (ประเทศญี่ปุ่น)
เว็บไซต์: isuzu.co.th
บริษัท อีซูซุมอเตอร์ (ประเทศไทย) จำกัด (อังกฤษ: Isuzu Motors Co., (Thailand) Ltd.) เป็นบริษัทสาขาประเทศไทยของอีซูซุมอเตอร์ ประเทศญี่ปุ่น ก่อตั้งเมื่อปี พ.ศ. 2509 สำนักงานใหญ่ตั้งอยู่ที่ตำบลสำโรงใต้ อำเภอพระประแดง จังหวัดสมุทรปราการ ดำเนินธุรกิจเกี่ยวกับการประกอบและจำหน่ายรถอีซูซุทุกรุ่นในประเทศไทย
ประวัติ

อีซูซุเริ่มประกอบรถยนต์ในประเทศไทยมาตั้งแต่ปี พ.ศ. 2506 โดยโรงงานประกอบรถอีซูซุ ต่อมา บริษัท อีซูซุมอเตอร์ (ประเทศไทย) จำกัด ได้ก่อตั้งขึ้นในปี พ.ศ. 2509 เพื่อดำเนินการผลิตรถกระบะที่จังหวัดสมุทรปราการ โดยมีกำลังการผลิต 155,000 คันต่อปี อีซูซุก้าวขึ้นเป็นผู้นำตลาดในประเทศไทยได้อย่างรวดเร็ว ภายในปี พ.ศ. 2545 บริษัทได้ย้ายฐานการผลิตเดิมจากเมืองฟูจิซาวะ จังหวัดคานางาวะ ประเทศญี่ปุ่น มาที่บริษัทลูกในประเทศไทย โดยอีซูซุครองส่วนแบ่งตลาดรถเพื่อการพาณิชย์ส่วนใหญ่ในประเทศไทยมาตั้งแต่ปี พ.ศ. 2531 ซึ่งสามารถเอาชนะคู่แข่งมาได้อย่างต่อเนื่องนับตั้งแต่ปีนั้น ในปี พ.ศ. 2549 อีซูซุได้ย้ายฐานการผลิตไปยังนิคมอุตสาหกรรมเกตเวย์ซิตี้ จังหวัดฉะเชิงเทรา เพื่อรองรับการขยายกำลังการผลิตอีกครั้ง ในปี พ.ศ. 2560 อีซูซุได้เริ่มส่งออกรถกระบะ โดยมีการส่งออกไปยังอเมริกาเหนือ ใต้ ออสเตรเลีย และญี่ปุ่น ในปีเดียวกันนั้น อีซูซุได้ประกาศว่าบริษัทมีกำไรเพิ่มขึ้นถึง 7% และได้เพิ่มกำลังการผลิตรถกระบะเป็นสองเท่าต่อปี เพื่อตอบสนองความต้องการจากต่างประเทศ
รถอีซูซุที่จำหน่ายในไทย

อีซูซุ ดีแมคซ์
มาสด้า บีที-50 (TF)
อีซูซุ เอลฟ์
อีซูซุ ฟอร์เวิร์ด/เดคก้า
อีซูซุ มิว-เอ็กซ์
ดูเพิ่ม

อุตสาหกรรมยานยนต์ในประเทศไทย
แหล่งข้อมูลอื่น

เว็บไซต์ทางการ
อีริโทรโพอิติน

อีริโทรโพอิติน (อังกฤษ: erythropoietin, erythropoetin, haematopoietin, haemopoietin) หรือ EPO เป็นสารไซโตไคน์ชนิดไกลโคโปรตีนชนิดหนึ่ง หลั่งจากไตเป็นหลัก โดยจะหลั่งออกมาเมื่อถูกกระตุ้นด้วยการขาดออกซิเจนในระดับเซลล์ สารนี้จะไปกระตุ้นการสร้างเม็ดเลือดแดงในไขกระดูก ในภาวะปกติที่มีการสร้างเม็ดเลือดแดงทดแทนเม็ดเลือดแดงเก่าอยู่ตลอดเวลาในร่างกายจะมี EPO อยู่ในระดับต่ำ (ประมาณ 10 mU/mL) ภาวะที่พบได้บ่อยที่ทำให้เกิดการขาดออกซิเจนในระดับเซลล์ เช่น โลหิตจาง และภาวะเลือดมีออกซิเจนต่ำ เช่นที่พบในผู้ป่วยโรคปอดเรื้อรัง
แม่แบบ:Colony-stimulating factors
แม่แบบ:Antianemic preparations
แม่แบบ:Growth factor receptor modulators
แม่แบบ:Cytokine receptor modulators
อีฟโอนลีมายฮาร์ตแฮดอะวอยซ์

อีฟโอนลีมายฮาร์ตแฮดอะวอยซ์ (อังกฤษ: If Only My Heart Had a Voice) เป็นสตูดิโออัลบั้มของเคนนี โรเจอส์ ศิลปินคันทรีชาวอเมริกัน ในปี 1993 
เป็นอัลบั้มแรกของโรเจอส์ที่วางจำหน่ายกับ Giant Records แม้โรเจอส์เคยทำสัญญากับบริษัทแม่ WEA ไปตั้งแต่ปี 1989 แล้ว 
ทั้งเป็นอัลบั้มแรกของเขาที่ไม่สามารถขึ้นชาร์ตได้นับตั้งแต่วางจำหน่ายอัลบั้มแรกในปี 1976
ในอัลบั้มมีเพลงที่ร้องคู่กับ Travis Tritt ด้วย คือเพลง "If I Were You"
รายชื่อเพลง

Fightin' for the Same Thing (Chuck Jones, Tom Shapiro) [3:13]
Missing You (Rick Giles, Susan Longacre) [3:14]
She Waits (Tom French) [3:10]
Ol' Red (James "Bo" Bohan, Don Goodman, Mark Sherrill) [3:07]
If I Were You - with Travis Tritt (Billy Dean, Verlon Thompson) [3:08]
Wanderin' Man (Kim Carnes, Colin Ellingson) [3:53]
Reason to Go (Debbie Hupp, Tim Mensy) [3:55]
If You Were the Friend (Hupp, Mensy) [3:40]
If Only My Heart Had a Voice (Rick Bowles, Skip Ewing, Kenny Rogers) [3:35]
Somebody's Wrong Somebody's Right (Larry Butler) [3:13]
อีริทีมา มัลติฟอร์เม

| อีริทีมา มัลติฟอร์เม (Erythema multiforme) |
| --- | --- |
Erythema multiforme minor of the hands ( note the blanching centers of the lesion )
บัญชีจำแนกและลิงก์ไปภายนอก
ICD-10: L51
ICD-9: 695.1
DiseasesDB: 4450
MedlinePlus: 000851
eMedicine: derm/137
MeSH: D004892
อีริทีมา มัลติฟอร์เม (อังกฤษ: erythema multiforme) เป็นโรคผิวหนังอย่างหนึ่งซึ่งยังไม่ทราบสาเหตุ เชื่อว่าเกิดจากการจับตัวของอิมมูนคอมเพล็กซ์ (ส่วนใหญ่เป็น IgM) ในหลอดเลือดขนาดเล็กชั้นตื้นของผิวหนังและเยื่อเมือกในช่องปาก ส่วนใหญ่เป็นตามหลังการติดเชื้อหรือการได้รับยา เป็นโรคที่พบได้ค่อนข้างบ่อย ส่วนใหญ่เป็นในช่วงอายุ 20-30 ปี
อีวอนน์ เบลก

| อิวอนน์ แอนน์ เบลก |
| --- | --- |

สารนิเทศภูมิหลัง
เกิด: 17 เมษายน พ.ศ. 2483 แมนเชสเตอร์ สหราชอาณาจักร
เสียชีวิต: 17 กรกฎาคม พ.ศ. 2561 (78 ปี) มาดริด สเปน
อาชีพ: นักแสดง  นักออกแบบเสื้อผ้า
ปีที่แสดง: 2514-2561
อิวอนน์ เบลก (อังกฤษ: Yvonne Blake) เธอเกิดเมื่อวันที่ 17 เมษายน 2483 ณ แมนเชสเตอร์ ประเทศอังกฤษ สหราชอาณาจักร นักแสดงหญิงชาวอังกฤษ อีกทั้งเธอยังเป็นนักออกแบบเสื้อผ้าและได้รับรางวัลออสการ์ สาขาการออกแบบเครื่องแต่งกายดีเด่น เธอแจ้งเกิดในภาพยนตร์ นิโคลัสและอเล็กซานดรา ซึ่งทำให้เธอได้รับรางวัลโกยา สาขานักแสดงสมทบหญิงยอดเยี่ยม ครั้งที่ 4 และเธอนังมีชื่อเข้าชิงรางวัลหลายรางวัลเช่น รางวัลBritish Academy Film Awards และ รางวีลเอ็มมี
อิวอนน์ เบลก เสียชีวิตเมื่อวันที่ 17 กรกฎาคม 2561 ณ กรุงมาดริด ประเทศสเปน จากภาวะแทรกซ้อนจากโรคหลอดเลือดสมองอักเสบ สิริอายุรวม 78 ปี